open-index/open-wikipedia-markdown huggingface dataset:
בננות (אתר אינטרנט)

220px|שמאל|סמליל האתר
**בננות** היה אתר אינטרנט ישראלי פמיניסטי שפעל תחת הכותרת "בנות שמרשות לעצמן" ונחשב פורטל מוביל בזמנו בנושא זהות נשית, תרבות וחברה.

## היסטוריה
אתר "בננות" החל לפעול ב-1 באפריל 2000 ועוד באותה שנה, הוכרז על ידי מעריב כ"אתר הנשים המוביל בישראל". את האתר ייסדה יזמית האינטרנט שירלי צ'לצ'ינסקי.
[ממוזער|שמאל|[סמליל ישן של האתר]]
האתר היווה גרסה וירטואלית לשיחת הבנות. עיקר כוחו של האתר היה בתכנים אישיים שביטאו רצונות, מחשבות וצרכים של נשים. האתר היווה אלטרנטיבה לעיתוני הנשים ותוכניות הטלוויזיה ועסק בנושאים שונים כמו מערכות יחסים, מגדר, תרבות וכו' מזווית פוסט-פמיניסטית. בין הכותבות שפרסמו באתר נמנו קארין ארד, אתי אברמוב, נילי לנדסמן ואורלי קסטל-בלום.

המייסדת שירלי צ'לצ'ינסקי שימשה כעורכת הראשית ומנהלת האתר. בשנים 2000–2001 שימשה העיתונאית נילי לנדסמן כעורכת שותפה.

לאתר הייתה מערכת תגובות בצורת טוקבק מהראשונות בעברית. בכך, היה האתר מהראשונים בישראל לספק יכולת להגיב ולקיים דיון-גולשות בעקבות מאמר. כמו כן, האתר אירח את הפורומים ה"רשמיים" של סדרות הטלוויזיה "סקס והעיר הגדולה" (ששודרה בשידורי "רשת"), "בנות גילמור" (ששודרה בערוץ 10), "הבורגנים" (ששודרה ללקוחות "yes") ועוד.

בשנת 2007 הרחיבה צ'לצ'ינסקי את "בננות" והקימה את פלטפורמת הבלוגים **בננות Blogs**, שבו נמצאים בלוגים של היוצרים רונית מטלון, נורית זרחי, לאה איני, רן יגיל, יקיר בן משה, איריס אליה כהן ועוד - כ-500 בלוגרים.

סביב האתר התקיימה קהילה נרחבת ואדוקה של גולשים וגולשות, שמצאה לראשונה יכולת לבטא את עצמה באמצעות הטוקבקים ואף בפורומים השונים. בין היתר, בפורום בננות נכתב לראשונה בהודעות ספרו של האמן יורם קופרמינץ "אוקטובר/יומן מלחמה", שראה לאחר מכן אור בהוצאת בבל.

האתר חדל לפעול באמצע העשור השני של המאה ה-21.

## קישורים חיצוניים

* אתר בננות, בארכיון האינטרנט
* בננות Blogs
* 
* פרק פודקסט עם שירלי צ'לצ'ינסקי, מייסדת האתר, בדינוזאוריות רשת עם כרמל וייסמן ומעין אלכסנדר

## הערות שוליים

קטגוריה:אתרי אינטרנט ישראלים שהושקו ב-2000
קטגוריה:אתרי אינטרנט ישראליים שנסגרו
קטגוריה:נשים בישראל
שיללה

**שיללה** (; ביידיש: **שילעֶל**) היא עיר בחבל זאמוט, הבירה המנהלית של מחוז המשנה שיללה במחוז טאורגה שבמרכז ליטא.

יהודים התיישבו בשיללה כבר מן המאה ה-18, וב-1897 היו היהודים רוב (56%) אוכלוסיית העיירה. בשנים שלפני מלחמת העולם הראשונה ובעקבותיה היגרו רבים מיהודי המקום לארצות הברית ולדרום אפריקה. בודדים עלו לארץ ישראל. ב-1939, ערב השואה היו בעיירה רק כ-80 משפחות יהודיות, 350 איש, כמעט כולם נרצחו בשואת יהודי ליטא.

## קישורים חיצוניים

* 
* 'שילל (שילאלא), מחוז טאווריג', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 366–367 (, תמונה 1612–1613).
** **על השמדת יהודי שילל:** שם, כרך ד, עמ' 369 (שם, תמונה 2087)

קטגוריה:מחוז טאורגה
קטגוריה:ליטא: ערים
סנט אוגוסטין (פירושונים)

**סנט אוגוסטין** או **סיינט אוגוסטין** הוא שמו של אוגוסטינוס בשפות שונות.
אלפקה (כוכב)

**אַלְפֶקָה**, נקרא גם  **גֶמָה** או **α בכתר צפוני**, הוא הכוכב הבהיר ביותר בקבוצת הכוכבים כתר צפוני. שמו הוא קיצור של השם בערבית: **نير الفكّة** - "נאיר אל-פאקא" שפירושו "הבהיר שבשבור", כלומר הכוכב הבהיר בכתר השבור, שכן זהו הכוכב הבהיר ביותר מבין ששת הכוכבים שיוצרים צורה של חצי עיגול שמזכירה כתר שבור או טבעת שבורה. השם "גמה" (**Gemma**) הוא "תכשיט" בלטינית, שכן הכוכב מסמל אבן יקרה שבכתר.

## תכונות
אלפקה הוא כוכב כפול לוקה המורכב משני כוכבי הסדרה הראשית שמקיפים זה את זה בזמן מחזור של 17.36 ימים במסלול אליפטי כך שהמרחק ביניהם נע בין שמינית יחידה אסטרונומית ורבע יחידה אסטרונומית. בכל מחזור עובר הכוכב העמום יותר על פני הכוכב הבהיר וגורם לירידה של כעשירית דרגה בבהירות נראית של הזוג וכאשר הכוכב הבהיר מסתיר את העמום נגרמת ירידה קטנה מאוד של כשתי מאיות דרגה בבהירות.

### תכונות אלפקה A
אלפקה A הוא כוכב הסדרה הראשית לבן עם סיווג ספקטרלי A0 V, דומה בתכונותיו לווגה. מסתו כ-2.6 מסות שמש, רדיוסו כ-3 רדיוסי שמש וטמפרטורת פניו כ-9,700 קלווין. הוא מאיר בעוצמה של קרוב לפי 60 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. בדומה לכוכבים מסוגו הוא מסתובב על צירו במהירות גדולה יחסית של לפחות 127 קילומטרים בשנייה.

### תכונות אלפקה B
אלפקה B הוא כוכב הסדרה הראשית צהוב עם סיווג ספקטרלי G5 V, דומה בתכונותיו לשמש. מסתו כ-0.9 מסות שמש, רדיוסו כ-0.9 רדיוסי שמש וטמפרטורת פניו כ-5,800 קלווין. הוא מאיר בעוצמה של כ-80% מעוצמת ההארה של השמש. אלפקה B פולט קרינת רנטגן חזקה שנוצרת ככל הנראה משדות מגנטים המושרים כתוצאה מסיבוב בכוכב על צירו. מהירות הסיבוב של אלפקה B היא כ-14 קילומטרים בשנייה, פי 7 יותר מהר ממהירות הסיבוב העצמי של השמש, מה שמצביע שגיל מערכת הכוכבים הוא כמה מאות מיליוני שנים, כעשירית מגילה של השמש.

## קישורים חיצוניים
* אלפקה באתר של ג'ים קלר
* 

## הערות שוליים

קטגוריה:כוכבים כפולים
קטגוריה:כוכבי הסדרה הראשית מסוג A
קטגוריה:כוכבי הסדרה הראשית מסוג G
קטגוריה:משתנים לוקים
קטגוריה:קבוצת הכוכבים כתר צפוני
בטי האטון

**בטי האטון** (באנגלית: **Betty Hutton**; 26 בפברואר 1921 – 12 במרץ 2007) הייתה שחקנית קולנוע וטלוויזיה, רקדנית, זמרת ובדרנית אמריקאית.

## קורות חיים
האטון נולדה בבאטל קריק, מישיגן, בשם "Elizabeth June Thornburg ". כשהייתה בת שנתיים, נטש אביה את המשפחה, ואמה השתיינית נותרה לבדה לגדל את האטון ואחותה מריון. במהלך תקופת השפל הגדול התפרנסה האם מהובלת רהיטים מרופדים וכן מתפעול מסבאת ספיק איזי, בה גם הופיעו בנותיה. עקב פעילות זו, שהייתה בלתי חוקית במהלך תקופת היובש, הן נאלצו לנדוד ממקום למקום עד שהתיישבו בדטרויט, שם השלימה בטי את לימודיה. מנצח תזמורת ג'אז בשם וינסנט לופז התרשם מהופעתה ועזר לה להיכנס לעולם הקולנוע. הופעותיה הראשונות בקולנוע היו בתפקידים קצרים במחזות זמר של חברת האחים וורנר.

לאחר מכן הוחתמה על חוזה בסרטי פרמאונט והקריירה שלה החלה לפרוח. היא הופיעה בקומדיות ומחזות זמר לצידם של בוב הופ, פרד אסטר, בינג קרוסבי ועוד.

ב-1943 הפכה לכוכבת מפורסמת כאשר כיכבה במשחקה בסרט "הנס של מורגן קריק", בה גילמה נערה חביבה אך קלת דעת המבלה במסיבה, ולאחר מכן מתעוררת נשואה ובהריון, אך אינה זוכרת מיהו בעלה. הסרט שהיה הצלחה גדולה, נאסר במספר מדינות שמרניות בארצות הברית.

האטון הייתה ידועה באופייה הסוער וכונתה בשם "הפצצה הבלונדינית".

הצלחתה הגדולה ביותר של האטון הייתה בתפקיד אנני אוקלי במחזמר אנני אוקלי אשת לפידות לצידו של הווארד קיל בשנת 1950. היא נבחרה להחליף את ג'ודי גארלנד שפרשה בגלל תשישות נפשית. על תפקיד זה הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

בעקבות הצלחתה זו נבחרה לשחק בסרט ההצגה הגדולה בתבל בבימויו של ססיל ב. דה-מיל. הסרט העוסק בחיי קרקס, זכה להצלחה גדולה ולפרס אוסקר על הבימוי והתסריט אבל האטון הסתכסכה עם המפיקים והאולפנים סירבו להעסיק אותה. סרטה האחרון היה "פגישת מחזור" ("Spring Reunion") לצידו של דיינה אנדרוז בשנת 1957.

היא המשיכה בהופעות בטלוויזיה, בברודוויי ובלאס וגאס. ב-1959 שיחקה בסיטקום "The Betty Hutton Show". כן הופיעה בתוכניות של דינה שור ולוסיל בול. היא הוציאה גם מספר תקליטים.

האטון הייתה נשואה ארבע פעמים. היא מתה בביתה בפאלם ספרינגס בגיל 86 מסיבוכים של סרטן המעי הגס.

## קישורים חיצוניים

* 

* הפצצה הבלונדינית בטי האטון הלכה לעולמה, באתר מוטק'ה
* בטי האטון, באתר TCM
* 
* 

קטגוריה:אמריקאים ילידי מישיגן
קטגוריה:זמרות אמריקאיות
קטגוריה:זמרים אמריקאים
קטגוריה:בדרנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:רקדניות אמריקאיות
קטגוריה:סגל מכללת אמרסון
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2007
קטגוריה:אמריקאים שנפטרו ב-2007
בלוז לקיץ

**בלוז לקיץ** הוא הסרט השמיני בסדרת סרטי אסקימו לימון, הסרט יצא ב-1988 ובוים על ידי ריינהרד שוובניצקי. הסרט דובר גרמנית והוא יצא לאקרנים בגרמניה בלבד. סרט זה הוא השני בסדרת הסרטים שהופק בגרמניה, לאחר הסרט השביעי בסדרה "אהבה צעירה", והיחידי מבין סרטי סדרת הסרטים שלא דובר עברית. הסרט יצא בשפה הגרמנית והאנגלית, ולא הוקרן בקולנוע בישראל. בסרט הזה מגלם דן הרדן את אביו של בנצי, במקום מנשה ורשבסקי שגילם את דמותו של האב בשאר הסרטים הקודמים.

## עלילה
השלישייה מומו, יודל'ה ובנצי בתקופת בצורת של חיי המין. כדי לחזור לתקופה המהנה שלהם, החבורה מחליטה לפתוח בר, אך מסתבכת עם חבורת אופנוענים.

## שחקנים

* יפתח קצור (בנצי)
* יהונתן סגל (מומו)
* צחי נוי (יודל'ה)
* סוניה מרטין (איריס)
* דן הרדן (אבא של בנצי)
* דבורה קידר (אמא של בנצי)
* סיביל ראוך (אווה)
* ז'אק כהן (מר בראון)
* דן תורג'מן (צ'רלי)
* יהודה אפרוני (בוס)
* ירון שילון (יהושע)
* שרית סרי (סוניה)
* נולי עומר (שרה)
* יהויכין פרידלנדר (אריק)
* שולה רווח (אנה)
* ז'יל בן-דוד (פול)

## קישורים חיצוניים

קטגוריה:אסקימו לימון
קטגוריה:סרטי 1988
קטגוריה:סרטים ישראליים משנת 1988
אוגוסטין (פירושונים)

**אוגוסטין** או **אגוסטין** או **אוגוסטן** הוא שמו של הקדוש הנוצרי אוגוסטינוס בשפות שונות.

קטגוריה:שמות פרטיים לגברים
קטגוריה:שמות משפחה
משה פתאל

**משה פתאל** (נולד ב-13 בנובמבר 1961) הוא מהנדס ישראלי וראש מנהלת חומה במשרד הביטחון ממאי 2016.

[250px|ממוזער|פתאל (משמאל) בעת הדרכה על מערכת [כיפת ברזל לשר ההגנה האמריקאי מארק אספר (שני מימין) ולשר הביטחון הישראלי בני גנץ, אוקטובר 2020 (בעת מגפת הקורונה)]]

## ביוגרפיה
פתאל נולד ברמת גן ב-13 בנובמבר 1961. בשנת 1983 התגייס לחיל האוויר, ובמהלך שירותו מילא שורה של תפקידי ניהול, פיקוד, מחקר ופיתוח ביחידה הטכנולוגית של חיל האוויר, לימים יחידת אופק, בתחומי אווירונאוטיקה, תקשוב, מודיעין שליטה ובקרה מבצעית. בשנת 1996 החל להתמחות בתחום ההגנה מפני טילים, עם הצטרפותו ליחידת המחקר של משרד הביטחון – מנהלת חומה. במסגרת זו שימש בין היתר נציג פרויקט "חץ" בוושינגטון, ראש ענף פיתוח מיירטים וראש ענף הנדסת מערכת ואינטגרציה. בשנים 2003–2007 כיהן כראש מחלקת הפיתוח במנהלת חומה.

לאחר שחרורו מצה"ל בשנת 2007 הצטרף לחברת "אלישרא" מקבוצת אלביט מערכות, שם שימש בין השנים 2008–2015 כראש מנהל תקשוב, ולאחר מכן כסמנכ"ל ומנהל חטיבת פתרונות אלקטרואופטיים להגנה מטילים. במאי 2016 מונה לראש מנהלת חומה בדרגת אלוף-משנה במילואים.

פתאל הוא בעל תואר ראשון בהנדסת מחשבים מהטכניון ותואר שני במנהל עסקים מבית הספר לניהול ע"ש רקנאטי באוניברסיטת תל אביב, את שניהם סיים בהצטיינות.

## קישורים חיצוניים

* 
* 
* יובל אביב, בעקבות הצלחת המערכת במלחמה: משרד הביטחון מאיץ את ייצור מיירטי ה"חץ", 17 ביולי 2025
* 
* 
* 
* 
* 
* 
* 
* 
* 

## הערות שוליים

קטגוריה:ראשי מנהלת חומה
קטגוריה:אלופי-משנה בחיל האוויר
קטגוריה:עובדי משרד הביטחון
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1961
שילוטה

**שילוטה** () היא עיר בחבל ליטא הקטנה, הבירה המנהלית של מחוז המשנה שילוטה במחוז קלייפדה שבמערב ליטא.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז קלייפדה
קטגוריה:ליטא: ערים
קזלו רודה

**קזלו רודה** (; בפולנית: **Kozłowa Ruda**, קוזלובה רודה) היא עיר בחבל סובאלקיה, הבירה המנהלית של מחוז המשנה קזלו רודה במחוז מריאמפולה שבמערב ליטא. 27 קילומטרים מצפון למריאמפול.

## היסטוריה
העיירה מוזכרת לראשונה בכתובים בשנת 1744. בעקבות חלוקת פולין השלישית ב-1795 עברה העיירה לידי פרוסיה. ב-1815 הפכה לחלק מן האימפריה הרוסית ולבסוף לחלק מגוברניית סובאלקי.
בעקבות הנחת מסילת הברזל בין קובנה לקיבארט ב-1861 החל העיירה להתפתח. ביישוב היו ימי שוק וירידים וריבוי היערות סביב הביא תיירות קיץ לאזור.
בתקופת הכיבוש הנאצי (1941-1944) הקימו הגרמנים מחנה לעובדי כפייה ליד היישוב שבו הועסקו האסירים בכריית כבול. במחנה הוחזקו כ- 400 יהודים, שהובאו מקובנה, מווילנה וממקומות אחרים.

## הקהילה היהודית

מתוך מאמר שפורסם ב"המליץ" ביולי 1886, על ידי ש. גולדשטיין, מתברר כי במחצית השנייה של המאה-19 קמה קהילה יהודית במקום.
בליטא העצמאית עסקו היהודים במסחר, תעשייה ואירוח תיירים.
על פי סקר שנערך ב-1931, 15 מתוך 18 חנויות ועסקים ביישוב היו בבעלות יהודית.
לאחר סיפוח ליטא לברית-המועצות בקיץ 1940, הולאמו מרבית המפעלים והחנויות. נוצר מחסור במוצרים  וכתוצאה מכך עלו המחירים. המעמד הבינוני, רובו יהודי, נפגע קשות ורמת החיים פחתה מאוד. המפלגות הציוניות ותנועות הנוער הוצאו מחוץ לחוק.
בקזלו רודה היה בית כנסת. הרב שמואל-יוסף גויכברג כיהן כרב הקהילה בשנת 1910. הרב האחרון בקהילה היה הרב חיים אליהו מובשוביץ שנרצח בשואה.
בעקבות פלישת הנאצים לברית המועצות נכבשה קזלו רודה בין 22 ו-23 ביוני 1941. יש להניח כי עד סוף אוגוסט 1941 נרצחו יהודי המקום, בדומה לגורלם של היהודים ביישובים הסמוכים.

בהמשך (1941-1944) הקימו הגרמנים מחנה לעובדי כפייה ליד היישוב שבו הועסקו אסירים יהודים בכריית כבול. במחנה הוחזקו כ- 400 יהודים, שהובאו מקובנה, מווילנה וממקומות אחרים.

## ערים תאומות
* 

## קישורים חיצוניים

* 
* 

קטגוריה:מחוז מריאמפולה
קטגוריה:ליטא: ערים
קטגוריה:יישובים שהוקמו ב-1744
קורנל ויילד

**קורנל ווילד** (באנגלית: **Cornel Wilde**; 13 באוקטובר 1913 – 16 באוקטובר 1989) היה שחקן קולנוע, במאי קולנוע ומפיק סרטים אמריקאי יהודי.

## קורות חיים
נולד בשם קורנל לאיוש וייס (Kornél Lajos Weisz) בעיר פרייבידזה בממלכת הונגריה (כיום סלובקיה) להורים יהודים. ב-1920 היגרה המשפחה לארצות הברית וכחלק מתהליך האמריקניזציה שונה שמו לקורנליוס לואיס ויילד. הוא למד רפואה בסיטי קולג' של ניו יורק, גמר שלוש שנים בהצטיינות וקבל מלגה לאוניברסיטת קולומביה אך החליט לפרוש. כמו כן עסק בסיף ועמד להצטרף לנבחרת הסיף של ארצות הברית לאולימפיאדת ברלין אך החליט לפרוש ולהתמסר למשחק. הוא ניצל את מיומנותו בסיף באחדים מסרטיו.

ויילד למד משחק והחל להופיע בתפקידים קטנים בברודוויי. הוא החל להופיע בסרטים ב-1937 בתפקידים קטנים. הפריצה הגדולה שלו הייתה בסרט שיר שייזכר - "A Song to Remember" על חיי פרדריק שופן ובו הופיע בתפקיד הראשי כשופן. תפקיד זה זיכה אותו במועמדות לפרס אוסקר לשחקן הטוב ביותר. ב-1941 הופיע בסרט "הרי הסיירה הגבוהים" עם המפרי בוגרט. ב-1947 הופיע בתפקיד ראשי בסרט "לנצח אמבר" בבימויו של אוטו פרמינגר.

לאחר מכן הופיע במספר סרטים אפלים: "בצבת הקנאה" לצידה של ג'ין טירני (1945), "Road House" (1948) ו-"Shockproof" (1948, לצידה של אשתו הראשונה פטרישיה נייט).

ב-1952 שיחק בתפקיד ראשי בסרטו של ססיל ב. דה-מיל "ההצגה הגדולה בתבל" לצידה של בטי האטון.

בשנות ה-50 הקים ויילד חברת הפקה ושיחק בכמה מהסרטים אותם הפיק כמו: "הארגון" (1955, לצד אשתו השנייה ג'ין וואלאס). ב-1965 הפיק וביים את הסרט "The Naked Prey" (הטרף העירום) בו שיחק צייד עירום הנמלט על נפשו מפני אנשי שבטים פראיים באפריקה.

ב-1963 ביים ושיחק בסרט "Lancelot and Guinevere", ב-1967 ביים ושיחק בסרט "Beach Red" וב-1970 ביים את הסרט "No Blade of Grass". כן הופיע במספר סדרות טלוויזיה כמו לוסי אהובתי וכתב מספר תסריטים.

## חיי משפחה
היה נשוי לשחקנית פטרישה נייט בשנים 1937–1951 ונולדה להם בת אחת - ונדי.

ב-1951 נישא לשחקנית ג'ין ואלאס שהופיעה איתו במספר סרטים ולהם בן משותף - קורנל ואלאס ויילד ג'וניור. הם התגרשו ב-1981.

ויילד מת בגיל 76 מלוקמיה. על תרומתו לתעשיית הקולנוע הוא זכה בכוכב בשדרת הכוכבים של הוליווד.

## קישורים חיצוניים

* סרטון על קורנל ויילד, באתר יוטיוב
* קורנל ויילד, באתר Find a Grave
* 
* 

קטגוריה:מהגרים מהונגריה לארצות הברית
קטגוריה:שחקני קולנוע וטלוויזיה יהודים אמריקאים
קטגוריה:מפיקי קולנוע יהודים
קטגוריה:במאי קולנוע יהודים אמריקאים
קטגוריה:אמריקאים שנולדו ב-1912
קטגוריה:אמריקאים שנפטרו ב-1989
מרכז גוטסמן לתחריט

"**מרכז גוטסמן לתחריט**" היא סדנה להדפס שהוקמה בשנת 1993 בקיבוץ כברי.

## היסטוריה
סדנת ההדפס בקיבוץ כברי הוקמה בשנת 1993 כסדנה לתחריט בבעלות הקיבוץ. היא מוקמה במבנה שבו שכן קודם לכן הסטודיו של הצייר אורי רייזמן. בשנת 2006 הוקם מבנה חדש לסדנה בתמיכת דב גוטסמן, ובתכנון האדריכל אסף גוטסמן, הכולל חלל עבודה וגלריות. בשונה מסדנאות אחרות בישראל הסדנה שמה דגש על יצירה של מונופרינטים (הדפס יחידני) וכן על יצירת "תיקי אמן" - פורטפוליו המוקדש ליצירתו של אמן. על האמנים שהרבו לעבוד בסדנה נמנים עופר ללוש, יגאל עוזרי, יאן ראוכוורגר, אבנר כץ, ארז ישראלי, צדוק בן דוד ואחרים.

עבודות הסדנה בתערוכות כגון "תיקי אמן: ממרכז גוטסמן לתחריט, קיבוץ כברי" (2006) במוזיאון ישראל ו"זמן הדפס: עבודות מסדנת ההדפס ירושלים וממרכז גוטסמן לתחריט, קיבוץ כברי" (2014) במוזיאון הפתוח תפן.

## קישורים חיצוניים
* 

## הערות שוליים

קטגוריה:ישראל: סדנאות הדפס
קטגוריה:ישראל: גלריות לאמנות
קטגוריה:כברי
פעולות טרור בתל אביב

ערך זה מונה רשימת פיגועי טרור שהתרחשו ב**[[תל אביב-יפו|תל אביב]]** במסגרת הסכסוך הישראלי-פלסטיני.

## הפיגועים
__תוכן_עניינים__

### 1936

### 1969

### 1970

### 1974

### 1975

### 1976

### 1978

### 1979

### 1987

### 1988

### 1989

### 1990

### 1993

### 1994

### 1996

### 1997

### 2000

### 2001

### 2002

### 2003

### 2004

### 2005

### 2006

### 2011

### 2012

### 2014

### 2015

### 2016

### 2017

### 2021

### 2022

### 2023

### 2024

### 2025

## הערות שוליים

*
ליאור ארדיטי

**ליאור ארדיטי** (נולד ב-16 בדצמבר 1967) הוא כדורסלן עבר ישראלי. גובהו 1.92 מטרים, שיחק בעמדת הגארד.

## ביוגרפיה
נולד ברחובות לאב קרדיולוג ולאם אשת מחשבים. גדל במחלקת הנוער של מכבי תל אביב, וזכה עמה באליפות ישראל לנוער.
בעונת 1983/84 שיחק בקבוצת הבת של מכבי תל אביב, מכבי דרום תל אביב.

בין השנים 1985–1987 שיחק במכבי תל אביב אך הרבה לשבת על הספסל. בשנים 1987–1989 שיחק במכבי רמת גן, ולאחר מכן שיחק שנתיים בבוסטון קולג'.

עם חזרתו לישראל שיחק בשנים 1991–1993 בהפועל אילת.

בין 1993 ל-1995 שיחק בשורות הפועל תל אביב עימה העפיל לסדרת גמר הפלייאוף. ולאחר מכן שיחק 3 עונות בבני הרצליה.

בעונת 1998/1999 לא שיחק בשל פציעה. בעונת 1999/2000 שיחק בהפועל גליל עליון, ובעונת 2000–2001 שיחק במדי מכבי רעננה.

בדצמבר 2000 נפגע במהלך משחק כדורסל ברגלו. בכך סיים את העונה, ובעקבות הפציעה נאלץ לפרוש ממשחק.

ארדיטי שיחק בנבחרת ישראל ובמסגרתה השתתף באליפות אירופה בכדורסל בגרמניה (1993), ביוון (1995) ובספרד (1997).

## לאחר פרישתו
לאחר פרישתו הקים סוכנות ביטוח, ולאחר מכן עבר לתחום הנדל"ן והקים את חברת ארדיטי-הייבלום המתמחה בניהול והקמה של קבוצות רכישה. בשנת 2009 הצטרף לצוות המקצועי של קבוצת אליצור יבנה מן הליגה הלאומית.

משמש כיום בתפקיד יושב ראש מחלקת הנוער של מכבי תל אביב בכדורסל.

כיום רוכב באופני שטח ומשמש כקפטן קבוצת ירקונים מתל אביב ורמת השרון.

## קישורים חיצוניים

* פרופיל שחקן, באתר מנהלת ליגת העל בכדורסל
* 

## הערות שוליים

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני מכבי תל אביב
קטגוריה:כדורסלני בוסטון קולג'
קטגוריה:כדורסלני מכבי עירוני רמת גן
קטגוריה:כדורסלני הפועל אילת
קטגוריה:כדורסלני בני הרצליה
קטגוריה:כדורסלני הפועל גליל עליון
קטגוריה:כדורסלני מכבי רעננה
קטגוריה:כדורסלני נבחרת ישראל
קטגוריה:רחובות: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1967
מרגוט לי שטרלי

**מרגוט לי שטרלי** (באנגלית: **Margot Lee Shetterly**; נולדה ב-1969) היא סופרת אמריקאית. ספרה הראשון, **[[מאחורי המספרים (ספר)|מאחורי המספרים]]**, עובד לסרט בשם זה.

## ביוגרפיה
שטרלי, ילידת המפטון, וירג'יניה, היא בתם של מדען מחקר במרכז המחקר לנגלי של נאס"א, ושל פרופסורית לאנגלית באוניברסיטת המפטון . היא למדה בתיכון פביוס והיא בוגרת בית הספר למסחר באוניברסיטת וירג'יניה. אחרי הקולג' עברה לניו יורק ועבדה מספר שנים בבנקאות השקעות, בסחר חוץ בג'יי. פי. מורגן, ולאחר מכן במריל לינץ'. היא עשתה הסבה לתעשיית המדיה ועבדה על מגוון רחב של מיזמים כולל אתר במימון HBO, Volume.com. ב-2005 היא ובעלה, הסופר ארן שטרלי, עברו למקסיקו כדי לייסד מגזין באנגלית בשם "בתוך מקסיקו", עבור גולים, שפעל עד שנת 2009. מ-2010 עד 2013 עבדו השניים בעריכת תוכן שיווקי ובייעוץ לתעשיית התיירות המקסיקנית.

שטרלי החלה במחקר ובכתיבת *[[מאחורי המספרים (ספר)|מאחורי המספרים]]* ב-2010. ב-2014, הזכויות על הספר נמכרו לוויליאם מורו, להוצאת הארפר-קולינס, ונחתם הסכם הפקה פוטנציאלי לסרט באותו השם. בסרט שיחקו טראג'י פ. הנסון, אוקטביה ספנסר, ג'אנל מונה וקווין קוסטנר.

ב-2013 ייסדה שטרלי את פרויקט המחשב האנושי, ארגון שמטרתו לארכב את עבודתן של כל הנשים שעבדו בתור מחשבות ומתמטיקאיות בימים הראשונים של הוועדה הלאומית המייעצת לאווירונאוטיקה (NACA) ונאס"א.

## יצירותיה
* "מאחורי המספרים", ויליאם מורו/הרפר-קולינס, 2016
* הרצאת הפתיחה בחודש ההיסטוריה של נשים בנאס"א-לנגלי, 2014.

## קבלה
שטרלי זכתה בפרס קרן סלואן לשנת 2014 על ספרה "מאחורי המספרים", ובמענקים מקרן וירג'יניה למדעי הרוח על יצירתה, על פרויקט המחשב האנושי.

ב-2017 זכתה בפרס אניספילד-וולף על ספרה "מאחורי המספרים".

## קישורים חיצוניים

* 

* פרויקט המחשב האנושי
* אתר הספר בהוצאת הרפר-קולינס
* "מרגו לי שטרלי רוצה לספר יותר סיפורים שחורים". ראיון ב*[[דיילי טלגרף|טלגרף]].* 13 בספטמבר 2016.

## הערות שוליים

קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
טיגריס (יעקב פינס)

"**טיגריס**" (1954) הוא הדפס מאת הצייר הישראלי יעקב פינס.

## תיאור
נושא ההדפס הוא דמות של טיגריס על רקע שטוח. סביב הדימוי מופיעה מסגרת שחורה, התוחמת את התיאור. העבודה מציגה את השפעת האמנות היפאנית על פינס בבחירת הנושא ובשימוש בטכניקת "איריס", המשלבת שני צבעים על לוח ההדפסה המתמזגים ביניהם. אולם, בשונה מאמנות זו פינס בחר להשתמש בהקצרה של הטיגריס, שרגלו הקדמית שלוחה אל עבר הצופה, ושדמותו מועצמת בשל כך.

ההדפס נוצר בשנת 1954 בטכניקה של חיתוך עץ. פינס יצר את לוח ההדפסה בחיטוב של לוח עץ לבוד ובשתי מהדורות, שהודפסו ללא שימוש במכבש. הראשונה כללה 38 עותקים שהודפסו בצבע שחור מלוח אחד. המהדורה השנייה נדפסה ב-22 עותקים וכללה גם הדפסה של לוח הדפס נוסף של צבע (איריס) ברקע הדימוי. הדימוי שימש כסמל לגן החיות של אוקלנד, ארצות הברית.

ההדפס הוצג בתערוכת עבודותיו של פינס בגלריה הלאומית לאמנות בוושינגטון די. סי. בשנת 1954., בשנת 1985 הוצג בתערוכת יחיד שערך מוזיאון ישראל לפינס, ובשנת 2015 הוצגה הגרסה השחורה בתערוכה "בצלאל החדש: ההשפעה הגרמנית על האמנות הישראלית" בבית הרמן שטרוק.

## הערות שוליים

קטגוריה:יעקב פינס: הדפסים
קטגוריה:הדפסי עץ
קטגוריה:הדפס ישראלי
קטגוריה:יצירות משנת 1954
קטגוריה:מוזיאון חיפה לאמנות: יצירות אמנות
קטגוריה:בעלי חיים באמנות
1070-1079 לפנה"ס

**שימו לב: ערך זה מכיל אירועים מן השנים 1079 - 1070 [[לפני הספירה]]**

## אירועים ומגמות
* 1079 לפנה"ס - מותו של המלך צ'אנג משושלת ג'ואו, בסין.
* 1078 לפנה"ס - המלך קאנג מתמנה למלך סין משושלת ג'ואו.
* 1075 לפנה"ס - תקופת הממלכה החדשה מסתיימת במצרים העתיקה (תאריך אחר, 1200 לפנה"ס)
* בארץ ישראל, שלהי תקופת השופטים.

## אנשים משמעותיים

* עלי הכהן

*
קטגוריה:המאה ה-11 לפנה"ס
פורום ארגוני החיילים הבודדים

**פורום ארגוני החיילים הבודדים** הוא התאגדות של ארגונים העוסקים בתחום החיילים הבודדים. הפורום הוקם בשנת 2016 לבקשתו של ח"כ אברהם נגוסה - יו"ר ועדת העלייה, הקליטה והתפוצות. מטרתו העיקרית של הפורום היא למפות ולתעדף את הצרכים החיוניים הדרושים לחייל הבודד בצה"ל ולאחר מכן בחייו האזרחיים, על מנת לגבש עמדה אחידה בנושא סיוע לחיילים בודדים ויצירת מענה הולם לצורכיהם, שיוסדר על ידי משרדי הממשלה, כולל חקיקה ותקצוב.

## פעילות הפורום
הפורום עוסק במגוון אתגרים מחייו של החייל הבודד על הרצף שבין טרום הגיוס, מהלך הגיוס ולקראת השחרור והיציאה לאזרחות. הפורום מוזמן לכל הדיונים בוועדות השונות בכנסת כגוף המקצועי המאגד בתוכו את כל הידע והנתונים בנושא ואת כל הארגונים המובילים בתחום ונציגי משרדי הממשלה. הפורום יוזם הצעות חקיקה לכנסת ופועל בשיתוף פעולה מלא עם השרים וחברי הכנסת העוסקים בתחום

את הפורום מרכזים ומובילים אנשי תוכנית כנפיים (הסוכנות היהודית וקרן מיראז), תוכנית המסייעת לעולים צעירים בודדים משלב הגעתם לארץ בגפם, במהלך שירותם הצבאי, וכשנתיים אחרי השחרור.

### הנושאים בהם עוסק הפורום
* מציאת פתרונות דיור הולמים
* תוכניות המשך לאחר השחרור ומעטפת חברתית
* הנגשת מידע ומוקד פניות
* טרמינולוגיה אחידה לטיפול בחיילים בודדים.
* השוואת מענים ושירותים בין חיילים עולים בודדים לחיילים חסרי עורף משפחתי.
* קידום השיח בנושא חיילים בודדים

## חברי הפורום

## לקריאה נוספת
״שכר דירה לחיילים בודדים יוצמד למדד״ (ערוץ 7, 29 בנובמבר 2017) - פניית פורום ארגוני החיילים הבודדים לחברת הכנסת בן ארי מובילה לשינוי מדיניות.

## קישורים חיצוניים
* 

## הערות שוליים

קטגוריה:ישראל: ארגונים חברתיים
קטגוריה:שירות בצה"ל
קטגוריה:קליטת עלייה
קטגוריה:ארגונים ציוניים
קטגוריה:ישראל: ארגונים העוסקים בצה"ל
קטגוריה:חיילים בודדים
אבראהים

**אבראהים** (**ابراهيم**; נכתב בעברית לעיתים גם כ**איברהים** או **איבראהים**) הוא שמו הערבי של הדמות המקראית **[[אברהם]]**.

קטגוריה:שמות פרטיים ערביים לגברים
קטגוריה:שמות משפחה ערביים
קטגוריה:שמות משפחה המבוססים על השם אברהם
מיכאיל קובליוב

**מיכאיל פרוקופייביץ' קובליוב** (; 7 ביולי 1897 - 31 באוגוסט 1967) היה מפקד בכיר בצבא האדום אשר פיקד על חזית עבר הבאיקל.

## ביוגרפיה
### תחילת דרכו
קובליוב נולד ב-7 ביולי 1897 במחוז קרסנודאר שבאימפריה הרוסית. ב-1915 התגייס לצבא האימפריה הרוסית, ובמלחמת העולם הראשונה לחם בחזית המזרחית. הוא מונה למפקד מחלקה, ולאחר מכן למפקד פלוגה. עם פרוץ מהפכת אוקטובר ב-1917 הוא כבר החזיק בדרגת קפיטן. ב-1918 התגייס לצבא האדום ולחם במלחמת האזרחים ברוסיה כמפקד גדוד ולאחר מכן מפקד בריגדה. לאחר המלחמה השתתף בדיכוי מרידות מקומיות שפרצו כנגד השלטון הקומוניסטי, ובין היתר במרד טמבוב. באוגוסט 1928 מונה למפקד הדיוויזיה ה-27, ובאוקטובר 1925 הועבר לפקד על הדיוויזיה ה-64. במאי 1932 הוא מונה למפקד הקורפוס התשיעי, וביוני 1936 הוא הועבר לפקד על המחוז הצבאי עבר הבאיקל. בדצמבר 1937 הוא מונה לסגן מפקד המחוז הצבאי קייב, ובאפריל 1938 מונה למפקד המחוז הצבאי בלארוס.

### מלחמת העולם השנייה

ב-17 בספטמבר 1939 קובליוב מונה למפקד החזית הבלארוסית, אשר כללה את הארמיות ה-3 ה-4 ה-10 וה-11. החזית השתתפה בפלישת ברית המועצות לפולין. בפברואר 1940 הוא מונה למפקד הארמייה ה-15, ופיקד עליה במהלך מלחמת החורף כנגד פינלנד. ב-11 באפריל של אותה שנה הוא מונה למפקד המחוז הצבאי חרקוב, וב-4 ביוני הועלה לדרגת גנרל לייטננט. ב-19 ביוני 1941 הוא הוחזר לפקד על המחוז הצבאי עבר הבאיקל. ב-15 בספטמבר פורק המחוז ועל בסיסו הוקמה חזית עבר הבאיקל. קובליוב שימש כמפקד החזית לאורך כל מלחמת העולם השנייה. החזית נפרשה לאורך הגבול עם השטחים שתחת שלטון האימפריה היפנית באזור ימת באיקל. החזית כולה לא השתתפה בקרבות החזית המזרחית במלחמת העולם השנייה, אולם בהדרגה נשלחו מרבית חייליה לחזית זו. ב-7 במאי 1943 הוא הועלה לדרגת גנרל-פולקובניק. ב-12 ביולי 1945 מונה רודיון מלינובסקי למפקד החזית, וקובליוב מונה לסגנו. במסגרת זו הוא השתתף במבצע סערת אוגוסט כנגד היפנים.

### אחריתו
באוקטובר של אותה שנה פורקה החזית, ועל בסיסה הוקם מחדש המחוז הצבאי עבר הבאיקל. קובליוב המשיך לשמש כסגן מפקד המחוז עד 1947 עת מונה למפקדו. ב-1949 מונה לסגן מפקד המחוז הצבאי לנינגרד. הוא פרש מהצבא ב-1955. קובליוב נפטר בלנינגרד ב-31 באוגוסט 1967 בגיל 70.

## קישורים חיצוניים
* מיכאיל קובליוב באתר הגנרלים של מלחמת העולם השנייה 

קטגוריה:אנשי הצבא האדום במלחמת העולם השנייה 
קטגוריה:גנרלים סובייטים
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:מעוטרי עיטור סובורוב
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:סובייטים שנולדו ב-1897
קטגוריה:סובייטים שנפטרו ב-1967
בובת נייר

ממוזער|בובת נייר להלבשה משנות ה-50 של המאה ה-20, ארצות הברית. לבובות היו מצורפים גם אביזרים כדוגמת כובעים, תיקים או הזר בתמונה
**בובת נייר** היא דמות חתוכה מנייר או קרטון דק, שמצורפים לה בגדים נפרדים עשויים מנייר. לבגדים יש לשוניות נייר שבעזרת קיפול היו מתלבשות על הבובה. הבובות היו לרוב בדמות אדם, אך גם בעלי חיים או אובייקטים דוממים. לבובות הנייר להלבשה יש היסטוריה של כמעט מאתיים שנה, והן היו צעצוע נפוץ וזול עד אמצע המאה ה-20, בעיקר לילדות. כיום אמנים רבים הופכים את הבובות לצורת אמנות.

בובות נייר שימשו לפרסום, הופיעו במגזינים ועיתונים וכיסו מגוון נושאים ותקופות זמן. הבובות הפכו לפריט אספנות מבוקש. בובות נייר ישנות הפכו לנדירות בשל תוחלת החיים המוגבלת של נייר. בובות נייר נוצרות גם כיום.

כמה דמויות פלסטיק שטוחות דומות לבובות נייר אולם אלו חיקויים בלבד, ולא נחשבות לבובות נייר אמיתיות.

בובות נייר בדמות אישים מפורסמים שבו להיות פופולריות אצל ילדים צעירים. בעקבות כך בובות נייר וירטואליות זוכות אף הן לפופולריות, עם היכולת של המשתמשים לגרור ולשחרר תמונות של בגדים על תמונות של בובות או אנשים.

## היסטוריה

על פי הערכות, בובות נייר קיימות מאות או אלפי שנים. נייר שימש במהלך טקסים דתיים בתרבויות אסיה לפני מאות שנים. היפנים השתמשו בנייר לאוריגמי, ותחילת השימוש בנייר לצורך זה מתוארך ל-800 לספירה. הם הפכו נייר ועור לבובות טרם תחילת השימוש הנוצרי. לתרבויות אחרות בעולם היו אומנויות נייר שונות, כולל בפולין, שם נקראו ויצ'ינקי. 
ממוזער
צעצוע בובת הנייר נוצר באירופה ובעיקר בצרפת באמצע המאה ה-18. הבובות נקראו "פנטנטינים". הן נועדו לבדר מבוגרים והתפשטו ברחבי החברה הגבוהה. הבובות היו מצוירות וצבועות בדמות אדם, והיו דומות יותר לבובות הנייר המערביות בימינו. בחלק מהמוזיאונים ניתן למצוא גם כמה דוגמות נדירות של דפי נייר משנות ה-80 המאוחרות של המאה ה-18. 

בובות נייר ישנות עם יצירות אמנות מצוירות ביד, נעשות נדירות יותר ויותר בשל תוחלת החיים של הנייר. 

בארצות הברית מתקיים מדי שנה כנס בובות נייר עם מאות משתתפים. הכנס האחרון נערך בפיניקס, אריזונה בקיץ 2016.

## ראו גם
* בובה מכנית
*נייר

## קישורים חיצוניים

* 

## הערות שוליים

קטגוריה:צעצועים מסורתיים
קטגוריה:בובות
קטגוריה:מוצרי נייר
ויליאם מרדוך

250px|ממוזער|שמאל|שלט זיכרון על ביתו
**ויליאם מֶרדוךְ** (באנגלית/סקוטית: **William Murdoch** או **Murdock**; 21 באוגוסט 1754 - 15 בנובמבר 1839) היה מהנדס וממציא סקוטי שפעל בשיאן של תקופות הנאורות הסקוטית והמהפכה התעשייתית. לזכותו נזקפים שכלול תאורת הגז והפיכתה למערכת מודרנית ורחבה ושכלולים במנועי קיטור. כן המציא את תמסורת השמש והירח להמרת תנועה קווית לתנועה סיבובית ושסתום מחליק בצורת D .

## תולדות חייו
נולד במחוז מזרח איירשייר בסקוטלנד, בן שלישי במשפחה בת שבעה ילדים. גדל באחוזת ג'יימס בוזוול.

ב-1777 צעד ברגל כ-480 ק"מ לבירמינגהם והחל לעבוד בחברת המנועים של ג'יימס ואט. בתפקידו עסק בהתקנת מנועי קיטור במשאבות מים ממכרות, תוך ביצוע שכלולים והתאמות. כאשר עבר לאנגליה אינגלז את שמו ל"Murdock". ב-1779 עבר לקורנוול עתירת מכרות הבדיל. 

ב-1784 המציא "כרכרת-קיטור" או "קטר כביש" שאותו הסיע בדרכי קורנוול.

ב-1792 הצליח לזקק באופן תעשייתי גז פחם לצורכי תאורה. בין השנים 1792–1799 עסק במחקר ופיתוח מתקנים לאחסון והולכה של גז ופיתוח אמצעי תאורה. ב-1803 השתמש בגז גם לתאורת-פנים.

ב-1806 העניקה לו החברה המלכותית את מדליית רמפורד. 

ב-1817 צייד את ביתו החדש בבירמינגהם בתאורת גז, פעמון-דלת מבוסס על אוויר דחוס ומערכת מיזוג אוויר להזרמת אוויר חם לכל חדרי הבית.

## לקריאה נוספת

* John Griffiths, *The Third Man, the Life and Times of William Murdoch 1754–1839*, Andre Deutsch, 1992 
* Janet Thomson, *The Scot Who Lit the World: the Story of William Murdoch Inventor of Gas Lighting*, 2003 


## קישורים חיצוניים

* הערך על שמו, המהדורה האחת-עשרה של אנציקלופדיה בריטניקה
* ביוגרפיה של ויליאם מורדוך
* ערך במילון האישים הסקוטים: ממציאים ומגלים
* 
* 

קטגוריה:ממציאים סקוטים
קטגוריה:מהנדסים סקוטים
קטגוריה:הנאורות הסקוטית
קטגוריה:זוכי מדליית רמפורד
קטגוריה:בריטים שנולדו ב-1754
קטגוריה:בריטים שנפטרו ב-1839
אריה פלהיימר

**אריה פלהיימר** הוא מחנך, ומחבר ספרות תורנית ישראלי.

## ביוגרפיה
אריה פלהיימר הוא מחנך ותיק שעבד כמדריך פדגוגי בהוראת מקצועות הקודש, בהוראת הלשון העברית במכללות בבתי מדרש למורים ובמסגרת תוכנית הרדיו "שירים ושיעורים".

וכן בעריכת חידונים אורקוליים בנושאי יהדות, לשון עברית, ארץ ישראל וכדומה.

נשוי לנחמה ומתגורר בפסגות.

## ספריו
* **פרשה וחידה** סט שלושה כרכים. בהוצאת ידיעות ספרים.
* **שאל בנך ויגדך** שאלות מנחות וחידות מחכימות בפרשת השבוע. שישה כרכים. בראשית, שמות, ויקרא, במדבר, דברים, חגים. מהדורה ראשונה תשנ"א. מספר מהדורות נוספות יצאו בהמשך. הספר זכה להסכמותיהם של הרב מרדכי אליהו, הרב אברהם שפירא, פרופ' משה ארנד והרב מאיר מאזוז.
* **תרגילנו בתורתך** בעקבות המקורות: שאלות ותשובות בלשון העברית. תשנ"ט. בהוצאה פרטית.
* **ואגדתא לבנך** מעשי חז"ל: שאלות מנחות וחידות מחכימות עם פרפרת קישור לפרשיות השבוע. בראשית–דברים. 2 כר' ([א–ב]). בהוצאה פרטית.

## קישורים חיצוניים
* [ספריו באתר הספרייה הלאומית](http://merhav.nli.org.il/primo_library/libweb/action/search.do?ct=didym&fn=search&tab=default_tab&mode=Basic&scp.scps=scope%3a(NNL)&vl(freeText0)=אריה+פלהיימר&vl(freeText0)=אריה+פלהיימר&vl(127845559UI0)=any&vl(169492597UI1)=all_items)
* חידוני חגים, אתר דעת.
* 

קטגוריה:אנשי חינוך ישראלים
קטגוריה:ציונות דתית: אנשי חינוך
קטגוריה:מחברי ספרות תורנית
קטגוריה:פסגות: אישים
קטגוריה:ישראלים שנולדו במאה ה-20
יוסף לוינשטיין (פוליטיקאי)

**יוסף "ג'ו" לוינשטיין** (באנגלית: **Joe Lobenstein**; ה'תרפ"ז, ~1927 - י"א בתמוז ה'תשע"ה, 28 ביוני 2015) היה ראש מועצת רובע הַאקְנִי של העיר לונדון במשך ארבע שנים וכן סגן נשיא התאחדות קהלות החרדים. הוא היה סגן הנשיא של הבריטים באגודת ישראל.

יוסף לוינשטיין נולד בהנובר ליצחק לוינשטיין. נמלט עם משפחתו ב-1939 מגרמניה הנאצית והגיע לאנגליה. נישא לבלה, ילידת שווייץ. נפטר ב-28 ביוני 2015.

חתנו הוא הרב נפתלי פאלק מייסד הארגון "אבות ובנים" ובנו של הרב פסח אליהו פאלק.

## קישורים חיצוניים
* ידיעה על פטירתו, באתר האיבנינג סטנדרד

קטגוריה:לונדון: אישים
קטגוריה:האקני
קטגוריה:פוליטיקאים יהודים בריטים
קטגוריה:אנגלים שנולדו ב-1926
קטגוריה:אנגלים שנפטרו ב-2015
סונגדו

**סונגדו** (בקוריאנית: **송도신도시**; בשמה המלא: **Songdo IBD** - **Songdo International Business District**, מחוז העסקים הבין-לאומי של סונגדו) היא עיר מתוכננת בדרום קוריאה, חלק מהמטרופולין של אינצ'ון, כ־40 קילומטרים מדרום־מערב לבירה סיאול.

העיר החדשה מתוכננת כעיר חכמה ואקולוגית, בין היתר הותקנו בה מערכת איסוף אשפה פנאומטית שבצינורותיה מפונה האשפה, וזאת במקום משאיות אשפה, והותקנו בה תחנות עגינה לטעינת מכוניות חשמליות בכל חניוני הרכב הגדולים. העיר נבנתה על שטח של 600 דונם לאורך חופי אינצ'ון ומחוברת לנמל התעופה הבין-לאומי של אינצ'ון באמצעות גשר אינצ'ון שנפתח בשנת 2009, ושאורכו 21.38 ק"מ. העיר וחיבורה לנמל התעופה מהווים מודל של אירוטרופוליס.

עיר העסקים סונגדו תכלול את מגדל הסחר של צפון מזרח אסיה  ואת מגדל אינצ'ון 102 , לצד חיקויים אדריכליים של הסנטרל פארק של ניו יורק ושל תעלות המים בוונציה.

## גלריית תמונות של סונגדו

File:Songdo_International_Business_District_01.JPG|
File:Songdo_International_Business_District_02.JPG|
File:Songdo_International_Business_District_03.JPG|
File:Songdo_International_Business_District_04.JPG|
File:Songdo_International_Business_District_06.JPG|
File:Songdo_International_Business_District_07.JPG|
File:Songdo_International_Business_District_08.JPG|
File:Songdo_International_Business_District_09.JPG|
File:Songdo_International_Business_District_11.JPG|
File:Songdo_International_Business_District_12.JPG|
File:Songdo_International_Business_District_13.JPG|
File:Songdo_International_Business_District_14.JPG|
File:Songdo_International_Business_District_23.JPG|
File:Songdo_International_Business_District_24.JPG|
|
File:Songdo_International_Business_District_27.JPG|
File:Songdo_International_Business_District_28.JPG|
File:Songdo_International_Business_District_29.JPG|
File:Songdo_International_Business_District_30.JPG|


## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוריאה הדרומית: ערים
קטגוריה:אסיה: ערים מתוכננות
קטגוריה:אינצ'ון
שלצ'ינינקאי

**שלצ'ינינקאי** (; בפולנית: **Soleczniki**, סולצ'ניקי; ביידיש: **סאָלעטשניק**) היא עיר בחבל דזוקיה והמרכז המנהלי של רשות מקומית שלצ'ינינקאי במחוז וילנה.

הקהילה היהודית בסולצ'ניק הייתה בקשרי שכנות הדוקים עם הקהילה הסמוכה והגדולה יותר בוורונוב, השוכנת כיום מעבר לגבול ליטא, בבלארוס. יהודי שתי הקהילות נטבחו בשואת יהודי ליטא.

## לקריאה נוספת
* ח. רבין (עורך), **סולצ'ניק גדולה**: ספר-מצבה לקדושי סולצ'ניק שנספו בשואת הנאצים בשנים 1941–1944 (בעברית וביידיש), נספח לספר וורונובה, תל אביב : ארגון עולי וורונובה בישראל, תשל"א

## קישורים חיצוניים

* 
* 

קטגוריה:מחוז וילנה
קטגוריה:ליטא: ערים
גוגל טיסות

**גוגל טיסות** (באנגלית: **Google Flights**) הוא יישום של חברת "גוגל" (Google Feature) הפועל כמנוע חיפוש להשוואת מחירים בין טיסות ורכישת כרטיסי טיסה דרך ספק חיצוני; ומספק נתונים ועדכונים על המראות ונחיתות של טיסות.

## פיתוח והשקה
ביולי 2010 הודיעה חברת גוגל כי הגיעה להסכמה בנוגע לרכישת חברת התוכנה ITA. באפריל 2011 אישר הממשל האמריקני לגוגל את העסקה בעלות משוערת של כ-700 מיליון דולרים. גוגל החלה בפיתוח מאסיבי של מנגנון חיפוש טיסות, תוך שימוש באלגוריתמים של ITA. מטרתם הייתה ליצור יישום חדש למנוע החיפוש שלהם, מתוך רצון להגדיל את כמות המשתמשים הרוכשים כרטיסי טיסה באינטרנט.

ב-13 בספטמבר 2011, לאחר כחמישה חודשים של פיתוח, השיקה גוגל לראשונה את "גוגל טיסות".

## מאפיינים
* **חיפוש טיסות**: מאפשר חיפוש לפי יעד, נקודת מוצא ותאריכים.
* **אפשרויות חיפוש מתקדמות**: המאפיין כולל: מחלקות, כמות וסוג הנוסעים, עצירות, חברת תעופה, זמנים, משך הטיסה, אפשרות הצגה או הסתרה של כרטיסים נפרדים ועוד.
* **"גלה יעדים"**: המשתמש יכול לבנות חופשה בעזרת בחירה במאפיינים הכוללים תאריכים, מקומות ותחומי עניין. בעזרת האפשרות הזאת יכול משתמש שלא קיבל החלטה לגבי יעד הטיסה שלו לבחור טיסה לפי האזור, התאריכים ואופי החופשה בהם הוא מעוניין.
* **מעקב אחרי טיסות**: בהקלדת מספר הטיסה וקוד חברת התעופה בשורת החיפוש של גוגל יוכל המשתמש לעקוב אחרי התקדמות הטיסה דרך ה"פיצ'ר" של גוגל טיסות. המשתמש יוכל לראות עיכובים בטיסות, זמני המראה ונחיתה משוערים, שער וטרמינל.
* **אינטגרציה עם מערכות גוגל אחרות**: גוגל טיסות עובד בשילוב עם הכלים האחרים של גוגל, כגון לוח השנה והדואר האלקטרוני (Gmail). כאשר משתמש מקבל את כרטיס הטיסה שהזמין לחשבון הדואר האלקטרוני שלו (Gmail), המערכת של גוגל מנתחת ודולה את פרטי הטיסה, מוסיפה אותם אוטומטית ללוח השנה של המשתמש בגוגל, ושולחת התראות על הטיסה דרך גוגל טיסות.
* **מעקב אחרי מחירים**: ב-17 באוקטובר 2016 הודיעה גוגל על חידוש במערכת של "גוגל טיסות" – אפשרות לעקוב אחרי מחירי הטיסות. בלחיצה על כפתור יכול המשתמש לבקש מגוגל לשלוח לו התראות כאשר מחיר הטיסה שבה התעניין הולך לעלות, על מנת שיוכל להזמין כרטיס לפני העלייה במחיר.

## תגובת הקהל
לאחר השקת מנוע שירות חיפוש הטיסות של גוגל, הוא החל להתחרות במנועי חיפוש טיסות פופולריים אחרים, כדוגמת: SkyScanner, Expedia, Kayak ו-Orbitz. פרסום מנוע חיפוש הטיסות של גוגל לא השפיע על החברות המתחרות, שדיווחו כי אין ירידה בכמות המשתמשים או בכמות המזמינים דרכן. מנוע החיפוש Kayak, החל בפרסום בטלוויזיה בשנית, אך לדברי מנכ"ל החברה, סטיב הפנר, הדבר איננו נובע מהחשש מהתחרות עם גוגל טיסות.

למרות הרצון של גוגל להפוך את מנוע החיפוש שלה לפופולרי ביותר, כיום, מנועי החיפוש המובילים עדיין יותר פופולריים מגוגל טיסות, ואף, בחיפוש במנוע החיפוש של גוגל למחירי טיסה, מנועים אלה מופיעים לפני מנוע חיפוש הטיסות של גוגל. בנוסף, בעת חיפוש מחירי טיסות המנוע של גוגל מפנה לאתרים אחרים.

נכון לשנת 2016, שירות חיפוש מחירי הטיסות פעיל במספר מדינות, וביניהן ישראל. ניתן להשוות מחירים בין אתרי וסוכני נסיעות שונים.

## קישורים חיצוניים
* 
* קבלת מידע על טיסה בשו"ת גוגל

## הערות שוליים

קטגוריה:שירותי חיפוש של גוגל
קטגוריה:תיירות
איירבוס A320neo

**איירבוס A320neo** הוא הגרסה המתקדמת של מטוס הנוסעים הנפוץ איירבוס A320. השינויים במטוס מה-A320 המקורי הם מנועים חדשים וחסכוניים יותר בדלק וכנפונים חדשים שגם הם מסייעים בהפחתת צריכת הדלק. טיסתו הראשונה נערכה ב-25 בספטמבר 2014 והוא נכנס לשירות ב-25 בינואר 2016 בחברת לופטהנזה.

למטוס יש כמה גרסאות:
***איירבוס A319neo** - ביצע את טיסתו הראשונה ב-31 במרץ 2017 וצפוי להיכנס לשירות ב-2018. למטוס קיימות שתי אופציות עבור מנועו כמו ה-A320neo.
***איירבוס A320neo** - ביצע את טיסתו הראשונה ב-25 בספטמבר 2014 ונכנס לשירות ב-25 בינואר 2016 בחברת לופטהנזה. ההבדלים העיקרים בין ה-A320 והA320neo הם המנועים החדשים של A320neo שחסכוניים יותר ב-16% לעומת ה-A320 והוצאות תחזוקתם של המנועים נמוכה יותר ב-20% מה-A320 המקורי. בנוסף במטוס הופחתה פליטת ה-CO2 ועוד אמצעי לחיסכון בדלק הוא כנפון החדש של ה-A320neo. למטוס קיימים כשלושה אבות טיפוס שמבצעים מעת לעת טיסות ניסוי.
***איירבוס A321neo** - ביצע את טיסתו הראשונה ב-9 בפברואר 2016 ונכנס לשירות ב-30 באפריל 2017 בחברת וירג'ין אמריקה.
***איירבוס A321neoLR**- בעל טווח יותר ארוך ב-930 ק"מ מאשר אחיו האיירבוס A321neo. הוא המתחרה הישיר לבואינג 757. נכנס לשירות ב-13 בנובמבר 2018 בחברת ארקיע על שמו של הפזמונאי אהוד מנור.

## בישראל
חברת ארקיע הישראלית הזמינה שלושה מטוסי איירבוס A321neoLR שיחליפו את מטוסי הבואינג 757 של החברה ויטוסו לאירופה. המטוסים החלו להגיע בנובמבר 2018.

## מפרט
ממוזער|איירבוס A321neo של חברת וירג'יון אמריקה
ממוזער|מטוס האיירבוס A320neo של חברת אזול הברזילאית
ממוזער|המטוס מסיע למסלול ההמראה לקראת המראתו הראשונה 25 בספטמבר 2014

## פיתוח ופרטים נוספים
פיתוח המטוס החל בשנת 2006 והסתיים לקראת שנת 2008. ב-1 בדצמבר 2010 ה-A320neo הוכרז.

המנועים המשמשים את המטוסים הם Pratt & Whitney PW1100G-JM ו-CFM International LEAP-1A. כל חברה המזמינה את המטוס יכולה לבחור איזה מנוע יתניע את מטוסה.

נכון ל-6 באפריל 2017 הוזמנו 5,063 מטוסים מסדרת ה-A320neo, מתוכן:
*55 הזמנות ל-A319neo
*3624 הזמנות ל-A320neo
*כ-1384 הזמנות ל-A321neo

## קישורים חיצוניים

* 

## הערות שוליים

A320neo
קטגוריה:מטוסי נוסעים
הר וושינגטון

250px|ממוזער|שמאל|שלט הפסגה
[250px|ממוזער|שמאל|ה[סטיקר "THIS CAR CLIMBED MT. WASHINGTON" המודבק על מכוניות שטיפסו בכביש ההר]]
**הר וושינגטון** (באנגלית: **Mount Washington**; נקרא במספר שפות ילידיות אמריקאיות אגיאוקוצ'וק **Agiocochook**) הוא הר במדינת ניו המפשייר. פסגתו, בגובה 1,916 מטרים, היא הפסגה הבולטת ביותר ביחס לסביבתה ממזרח לנהר המיסיסיפי וזהו ההר הגבוה ביותר באזור ניו אינגלנד. ההר הוא שיאו של "הרכס הנשיאותי", רכס הרים הממוקם באזור ההרים הלבנים, שהבולטות בפסגותיו נקראות על שם נשיאי ארצות הברית.

הר וושינגטון ידוע במזג האוויר הבלתי צפוי שבו, בעיקר בשל רוחות מהירות המופיעות בפתאומיות. בפסגת ההר תועדה ב-12 באפריל 1934 מהירות הרוח הגבוהה ביותר על פני השטח של כדור הארץ עד אז - 372 קמ"ש. שיא זה החזיק במשך למעלה משישים שנים, עד 1996. על צלע ההר ממערב מטפסת מסילת רכבת הררית (Mount Washington Cog Railway) ועל צלעו המזרחית נמתח כביש הפסגה (Mount Washington Auto Road) הידוע בכך שעל פגוש מכוניות שהעפילו בו מודבק סטיקר שעליו נרשם "THIS CAR CLIMBED MT. WASHINGTON" ("מכונית זו טיפסה על הר וושינגטון").

שטח ההר כלול במסגרת היער הלאומי של ההרים הלבנים (White Mountain National Forest) והשטח סביבו נכלל במסגרת הפארק הלאומי הר וושינגטון (Mount Washington State Park). פסגת ההר היא הנקודה הגבוהה ביותר אליה מגיע שביל האפלצ'ים.

## היסטוריה
ילידי האזור כינו את ההר אגיאוקוצ'וק ("מקומה של הרוח הגדולה"). האירופאי הראשון שהזכיר את ההר היה ג'ובאני דה וראצאנו שצפה בו מן האוקיינוס האטלנטי בשנת 1524. מאה שנה לאחר מכן טען דרבי פילד  שטיפס עד פסגת ההר, במטרה לקרוא תיגר על אמונת הילידים המקומיים שהמקום מקודש לרוחות. בהמשך תר פילד את אדמות מיין ומסצ'וסטס. בקיץ שנת 1784 יצאה אל ההר משלחת בוטאנית-גאולוגית בראשותם ובהנהגתם של מנשה קטלר וג'רמי בלקנפ , במסגרת סקר מחקרי של ניו-אינגלנד. השניים קראו את ההר על שמו של ג'ורג' וושינגטון, שהיה אז גנרל.

ב-1832 רכש אדם בשם ג'ייקוב סרג'נט את שטח ההר והקים במקום חווה בשם Sargent's Purchase. המקום מוכר עד היום כיישוב ודרה בו אוכלוסייה קבועה של אנשים ספורים (שלושה, נכון ל-2016). עד 1917 הופץ בין מתיישבי ותיירי הפסגה עיתון בשם *Among the Clouds* ("בין העננים").

בשנת 1852 הוקם על הפסגה מבנה אבן שנועד לשמש כבית מלון. שנה לאחר מכן הוקם בית מלון נוסף בשם Tip-Top House, מעט מדרום לפסגה. הבניין, שכלל 90 חדרים והיה עשוי עץ, נשרף ב-1908, הוא נבנה שנית מגרניט וננטש כליל ב-1968, בשרידיו נמצאים כיום מרכז מבקרים, בית קפה ומזנון. ב-1866 נסללה לפסגה מסילת רכבת הררית.

ב-1932 הוקמה על הפסגה תחנה מטאורולוגית בשם Mount Washington Observatory. התחנה מקיימת פעילות מחקר והוראה, סיורים בהר והסברה בנושאי אקלים.

ב-1937 התקין אדווין ארמסטרונג בראש ההר אנטנה ותחנת ממסר לשידורי FM, הראשונה מסוגה בעולם.

בפברואר 2023 תועדה על פסגת ההר טמפרטורה של מינוס 42 מעלות צלזיוס שזה מעלה אחת בלבד מתחת לשיא של 1934 (אז תועד מינוס 43), אלא שבשילוב הרוחות העזות, הקור בפועל מגיע למינוס 65.

## קישורים חיצוניים

* ״ההר הוליד חייזר״ - פרק על הר וושינגטון והמשלחת הראשונה אליו בהסכת ״עושים מינהר״
* אתר האינטרנט של התחנה המטאורולוגית
* אתר רכבת ההר
* אתר כביש ההר
* אתר הפארק הלאומי הר וושינגטון
* דף ריכוז נתונים
* מידע לגבי מזג האוויר על ההר
* "הרוח הכי מהירה בעולם", דף בעברית על הר וושינגטון
* 

## הערות שוליים

וושינגטון
קטגוריה:הנצחת ג'ורג' וושינגטון
קטגוריה:אתרים גאוגרפיים המנציחים את נשיאי ארצות הברית
סי היימן ולהקה מקומית

**סי היימן ולהקה מקומית** הוא אלבום הבכורה של הזמרת סי היימן, שיצא בספטמבר 1987.

## הפקה
בשנת 1987 הקליטה היימן את האלבום הראשון שלה בהפקה מוזיקלית של משה לוי, עיבודים של לוי עם להקה מקומית ובהפקה אמנותית של סי היימן עצמה. הטקסטים שבאלבום שילבו בין נושאים חברתיים, פוליטיים ונשיים, וכולם נכתבו והולחנו בידיה (מלבד "לא עובדת בשביל אף אחד", שהוא מעין שיר מחאה פמיניסטי, שכתב אותו דווקא גבר, רן עפרון).

משה לוי בתור מעבד מוזיקלי "הרגיע" את היימן, מיתן את שירתה הצעקנית מבלי להמעיט את כוחה כזמרת ויוצרת מקורית. השילוב בינה לבין להקה מקומית יצר צליל רוק חזק, מינימליסטי ופשוט, שילוב של שנות ה-60 עם "גל חדש" של שנות ה-80.

בנוסף לשירה ניגנה היימן בפסנתר (ב-"רק מתוך שינה"), יחד איתה ניגן באקורדיון, אביה, נחום היימן.

שני השירים הבולטים באלבום היו: "לא עובדת בשביל אף אחד" שהגיע למקום ה-23 בשנת תשמ"ח (1988) ו"גיבור גדול", שהתברג במקום ה-14 באותה שנה. סי היימן כתבה את השיר "גיבור גדול" בעקבות מבזק חדשות ששמעה בגלי צה"ל על הקושי בלוחמה בתנאי גשם ויתר השיר הושפע מאהבה נכזבת שחוותה היימן לטייס.

## שירי האלבום

* בתקליט: שירים: 1–6 - צד א', שירים: 7–12 - צד ב'.

## משתתפים באלבום
* הפקה מוזיקלית: משה לוי.
* עיבודים: משה לוי ולהקה מקומית.
* הפקה אומנותית: סי היימן.

## קישורים חיצוניים

## הערות שוליים

קטגוריה:אלבומי בכורה מ-1987
קטגוריה:אלבומי סי היימן
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
אופוזיציה (אוסטרליה)

בשיטה הפרלמנטרית של אוסטרליה, ה**[[אופוזיציה]]** או **האופוזיציה הרשמית** (שמה המקובל של האופוזיציה באוסטרליה) היא בדרך כלל ההגדרה הרשמית של המפלגה השנייה בגודלה בפרלמנט האוסטרלי או של קואליציה של מפלגות בבית הנבחרים האוסטרלי שאינן חברות בממשלה בעוד מנהיגן של מפלגות אלו נקרא "מנהיג האופוזיציה". האופוזיציה מתפקדת כאופוזיציה של אוסטרליה בדומה למדינות בהן נהוגה שיטת הממשל של וסטמינסטר, שיטת ממשל בה המערכת המשפטית פועלת באופן עצמאי מהסמכות המבצעת ומהסמכות התחיקתית. שיטת ממשל זו נהוגה במדינות אשר היו חלק מהאימפריה הבריטית. האופוזיציה האוסטרלית נתפסת כממשלה החלופית לממשלה הקיימת וכן המתנגדת העיקרית של הממשל הנוכחי בפרלמנט האוסטרלי ובבחירות כלליות.

על פי החוקה האוסטרלית, מנהיג האופוזיציה בפרלמנט הפדרלי האוסטרלי חבר בבית הנבחרים, אוֹתוֹ כַּנַּ"ל לגבי סגנו, אם כי מנהיגיה של הממשלה והאופוזיציה עשויים להיות חברים בסנאט האוסטרלי. האופוזיציה מתוארת לעיתים כ"אופוזיציה הנאמנה של הוד מעלתה" כדי להראות שאף על פי שהחברה עשויה להתנגד לממשלה המכהנת, היא נשארת נאמנה לכתר הבריטי, וכך גם לאוסטרליה.

מפלגת האופוזיציה הרשמית של אוסטרליה הנוכחית (2022) היא המפלגה הליברלית של אוסטרליה, בראשותו של פיטר דוטון .

## ראו גם
* פוליטיקה של אוסטרליה

## הערות שוליים

2017 04
קטגוריה:אוסטרליה: פוליטיקה
אולכסנדר קוצ'ר

**אולכסנדר מיקולאיוביץ' קוצ'ר** (באוקראינית: **Олекса́ндр Микола́йович Ку́чер**; נולד ב-22 באוקטובר 1982 בקייב) הוא כדורגלן עבר אוקראיני ששיחק בעמדות המגן בקבוצת בליגת העל האוקראינית ובנבחרת אוקראינה. לאחר פרישה ממשחק פעיל עבר לאימון.  
## קריירה
קוצ'ר החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה. בשנת 2000 עבר לקבוצה הבוגרת של ארסנל חרקוב. לאחר שתי עונות בארסנל עבר למטאלורג דונצק. באופן רשמי היה שחקן של מטאלורג במשך 3 שנים, אך בפועל הושאל בתקופה זו לשתי קבוצות: בננטס ירוואן הארמנית ולחרקוב האוקראינית. בשנת 2005 נמכר כרטיס השחקן שלו לקבוצת מטאליסט חרקוב. בתום עונה מוצלחת במדי מטאליסט, הציעה הנהלת קבוצת הצמרת האוקראינית שחטאר דונצק לקוצ'ר לעבור לשורותיה. מאז הוא שחקן קבוע בהרכב הקבוצה. 

בעונת  פתח בהרכב קבוצתו בניצחון 2-1 על ורדר ברמן בגמר גביע אופ"א.

ביוני 2017 תם חוזה של קוצ'ר עם שחטאר. שני הצדדים החליטו לא לחדש את ההסכם. קוצ'ר עזב את שחטאר ועבר לקבוצת קייסריספור מהליגה הטורקית. בשנת 2019 חזר לאוקראינה והצטרף לצוות השחקנים של קבוצת קרפטי לבוב. בתחילת 2020 עבר לקבוצת מטאל חרקוב. בקיץ 2020 הודיע על פרישה ממשחק פעיל. 

## נבחרת
בנבחרת הלאומית של אוקראינה משחק קוצ'ר מאז אוגוסט 2006. משחקו הראשון במדי הנבחרת היה משחק ידידות מול . היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.

## תארים
* גביע אופ"א: 
* אליפות אוקראינה : 2007/2008,  2009/2010,  2010/2011,  2011/2012,  2012/2013,  2013/2014, 2016/2017 
* הגביע האוקראיני: 2007/2008,  2010/2011,  2011/2012,  2012/2013,  2015/2016, 2016/2017 .

## קישורים חיצוניים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני מטאלורג דונצק
קטגוריה:כדורגלני פ.צ. חרקיב
קטגוריה:כדורגלני אורארטו ירוואן
קטגוריה:כדורגלני מטאליסט חרקיב
קטגוריה:כדורגלני שחטאר דונצק
קטגוריה:כדורגלני ארסנל חרקיב
קטגוריה:כדורגלני קייסריספור
קטגוריה:כדורגלני קרפטי לבוב
קטגוריה:כדורגלני נבחרת אוקראינה
קטגוריה:קייב: כדורגלנים
קטגוריה:כדורגלני יורו 2012
קטגוריה:כדורגלני יורו 2016
קטגוריה:מאמני כדורגל אוקראינים
קטגוריה:אוקראינים שנולדו ב-1982
דורון שנקר

**דורון שנקר** (נולד ב-25 ביולי 1954) הוא מוזיקאי ישראלי העוסק בתחומי הזמר העברי למעלה מ-40 שנה כמנצח, מלחין, מעבד, פסנתרן ומפיק מוזיקלי.

## ביוגרפיה
דורון שנקר נולד בחיפה וגדל בקריית שמונה. למד בתיכון המקומי ע"ש דנציגר ומאוחר יותר למד קולנוע וטלוויזיה באוניברסיטת תל אביב אבל עיקר עיסוקו הוא כמנצח, מעבד ופסנתרן בתחום המקהלות וחבורות הזמר בישראל. מנצח על מקהלות וחבורות זמר משנת 1988.

יוזם ומייסד עמותת מיל"ה - המרכז הישראלי למקהלות וחבורות זמר. יו"ר ומנכ"ל מיל"ה בשנים 1999–2012.

בוגר התוכנית לניהול תרבות ואמנות בפקולטה לניהול של אוניברסיטת תל אביב (להב) בשנת 2011.

בוגר קורס גישור – "גומא".

## מקהלות וחבורות זמר בניצוחו
*שמיניית "4X4" (מדליית זהב בתחרות "שירת הימים", 2 מדליות כסף באולימפיאדת המקהלות 2000) (פרס תמוז, תעשיית המוזיקה הישראלית – 2000)
*להקת "חוף ימים" מאשקלון (תעודת זהב בתחרות "סולם מילה" – 2006,2008, 2010), (מדליית כסף באולימפיאדת המקהלות בגראץ אוסטריה 2008), (מדליית ארד בפסטיבל מלטה 2006), (מדליית כסף בפסטיבל קלייאה-ברצלונה 2015)
*"חבורת הזמר של גבעתיים" מגבעתיים (תעודת זהב בתחרות "סולם מילה" - 2007, 2009)
*להקת "גני שיר" מיישובי גדרות (תעודת זהב בתחרות "סולם מילה" - 2009, 2011)
*להקת "היוצאים מגדרם" הייצוגית מגדרה
*להקת "על שומה" של רשות המיסים בישראל
*להקת "דומיננטה" הייצוגית מירושלים
*להקת "מעיין יבנה" מיבנה
*להקת "חמשיר"
*חבורת הזמר "שירן" מרמת השרון (מדליית זהב בתחרות ע"ש בראמס בגרמניה)
*חבורת הזמר "רוב קולות" מרעננה
*חבורת הזמר "הקול זהב" מגבעת זאב

## אירועים ופסטיבלים שהופקו ונוהלו על ידו
*חגיגות הזמר העברי בערד - משנת 2001 ועד 2008.
*פסטיבל דלפי ביוון בשנת 2012.
*פסטיבל "ווקאליל" – מוזיקה קולית בגליל.
*פסטיבל "זמר סובב כנרת" - עמק הירדן.
*פסטיבל ראשון לציון – סוכות 2008/9, מופעים מרכזיים.
*פסטיבל "חלב ודבש" – מופע מרכזי – " לילה לבן משתרע" – 2005, 2006, 2007.
*פסטיבל "לשיר בגן הפעמון – ירושלים, 2004, 2005.
*מופע המצדה, אתר לשימור בינלאומי מטעם האומות המאוחדות – 2004.
*חגיגות 80 לגבעתיים - 2003.
*ארגון משלחת ישראל לאולימפיאדת המקהלות בלינץ - אוסטריה 2000.
*פסטיבל "12 טון" - סדרת מופעים גדולים לשנת החמישים למדינת ישראל.
*פסטיבל "שרים בנגב" בשנים 1998 ו-1999.
*מופעי ג'אז בפסטיבל הבינלאומי - "שירת הימים".
*לשיר עם הפילהרמונית - סדרת קונצרטים עם התזמורת הפילהרמונית הישראלית בהיכל התרבות בתל אביב, בהשתתפות חבורות זמר ואמנים.

## מוזיקה לסרטים בהלחנתו
*"רשימת אהבה" - זוכה פרס וולגין 2001, זוכה פרס אופיר 2001 (במאי- דוד פישר)
*"ג'ני וג'ני" (במאית- מיכל אביעד)
*"ירית פעם במישהו" (במאית- מיכל אביעד)
*"119 כדורים + 3" - זוכה פרס פסטיבל ברלין (במאי- יעוד לבנון)
*"בתים מן הים" (במאית- יעל קציר)
*"ירושלים ברוח ובחומר" (במאית- יעל קציר)
*"עניין של רועים" (במאי- דוד פישר)
*"6 פתוח - 21 סגור" (במאי- עמית גורן)
*"יהיה טוב יהיה לא טוב" - זוכה פרס וולגין (במאי- עמית גורן)
*"אשת כהן" (במאית - נאוה חפץ)
*"בחומש קרוב לשמים" (במאית – מנורה קצובר)
*"המלחמה הבאה" (סדרה דוקומנטרית בבימוי דני סיטון)
*"מלכוד 73" – (סדרה דוקומנטרית, ערוץ 2.)

שנקר נשוי לעורכת הסרטים טלי הלטר-שנקר. מתגורר במושב כפר מרדכי.

## קישורים חיצוניים

* 

## הערות שוליים

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:מפיקים מוזיקליים ישראלים
קטגוריה:כפר מרדכי: אישים
קטגוריה:בוגרי תיכון דנציגר (קריית שמונה)
קטגוריה:בוגרי אוניברסיטת תל אביב: קולנוע וטלוויזיה
קטגוריה:מייסדי עמותות ישראלים
קטגוריה:ישראלים שנולדו ב-1954